
*  -  uae  ante  aliquot  dies  ,  ut  conferendorum  summorum  in  medicina  honorum  pa- 
negyrin  indicerem,  emissa  est  prolusio,  ea  id  inpriniis  agebat,  ut  D  OCLJS  Ca. 
rystii  scripta,  quorum  mentionem  veteres  scriptores  iniiciunt,  enumerarem.  Inter 
quae  cum  omnium  celebratissimum  sit,  quod  de  sanitate  tuenda  ab  eo  est  compo¬ 
situm,  de  hoc  non  solum  primo  loco,  sed  fusius  tractandum  esse  putavi.  Iam 
igitur  in  eodem  pergam  loco,  atque  partim  reliqua  DiOCLIS  scripta  quae  tum 
CAELIUS  AURELiANUS  ,  tum  alii  antiqui  scriptores  commemoraverunt,  enumera, 
bo  ,  partim  fragmenta,  quae  praeter  CAELIUM  ATHENAEUS  et  GALENUS  no¬ 
bis  servarunt,  colligam. 

Secundo  loco  ponendum  esse  censeo  illud  DTOCLIS  opus,  quod,  GALENO 
teste  *) ,  UdSo;  ciirix  xoii  SspxTriicc,  seu,  uti  CAELIUS  AURELIANUS  vertit,  de 
passionibus,  atque  caussis  et  curationibus  inscriptum  est,  Ex  hoc 
ipso  opere  librum  trice simum  octavum  a  THi  ODORO  PRISCI  NO  de  phys, 
scient,  ad  Euseb.  fil.  lib.  IV.  p  3i^  b,  ed  Aid  in.'  laudatum  fuisse  male  re* 
tulit  J.  A.  FABRICIUS  Bibi  graec  lib.  VI  c.  7.  p.  m.  5  54-  Etenim  THEODO¬ 
RUS  DIOCLIS  tantum  librum  tricesimum  octavum  commemoravit,  nullo  addito  ope¬ 
ris  titulo,  ad  quod  pertinuerit.'  Mihi  autem  videtur  THEODORUS  ad  commen¬ 
tarios  respexisse,  quos  DIOCLES  in  quam  plurima  HIPPOCRATIS  scripta  com¬ 
posuit.  Nam  GALENUS  meminit  ejus  in  Hippocratis  libros  de  officina  medici,  de 
articulis,  de  muliebribus,  de  prognosibus  commentariorum,  et  THEODORUM 
alium  commentarium  DIOCLIS  in  HIPPOCRATEM  do- semine,  a  GALENO  igno- 


*)  De  locis  adfecl.  libr.  III.  p.  278.  to.  III.  et  ia  Hippocr.  apbor.  to.  Y>.  p.  5oi.  cd.  Bas. 

ratum,  certe  non  laudatum,  ante  oculos  habuisse,  mihi  probabile  admodum  est, 
ita,  ut  numerus  XXXVIII  aut  ad  numerum  omnium  omnino  DIOCLIS  scriptorum 
referendus,  aut  vox\  libri  alio  sensu  ,  quam  quo  plerumque  adhibetur,  accipien¬ 
da  sit.  Quarum  quidem  opinionum  prior,  quae  majorem  verisimilitudinis  speciem 
prae  se  ferre  mihi  videtur,  alio  THEODORI  1  co  firmatur  * **)),  quo  HIPPOCRATES 
libro  quadragesimo  nono  de  infantis  natura  citatur.  Sententia  autem  HIPPOCRATIS : 
infans  (mas  culus)  horni  ri  is  formam  accipit  aliquando  trigesimo  die,  le¬ 
gitur  loco  cit.  p  238,  ed.  Fbes.  (Lind,  to.  1.  p.  140.  sect.  X.).  Nisi  igitur  librum 
h  1.  pro  sectione  aut  paragrapho  sumi  maluerimus,  debet  omnino  numerus 
XLIX  ad  librorum  Hippocraticorum  numerum  referri.  In  quorum  enumeratione,  ah 
ACKERMANNO  in  J.  A.  FABRICII  bibi,  graec,  to,  II.  p  532 —  594.  facta,  com¬ 
mentarius  7 repi  (Pvireug  Traitifov  quadragesimum  quartum  locum  inter  ea  HIPPOCRA¬ 
TIS  scripta,  quae  pro  spuriis  habentur, Occupat.  Potest  igitur  simili  modo  DIOCLIS  liber 
tricesimus  octavus  intelligi ,  non  qui  componat  majus  opus,  tot  et  pluribus  forte 
libris  constaris,  sed  e  libris,  quos  in  universum  conscripserit  DIOCLES ,  tricesimus 
octavus. 

Hujus  operis  frequentissimam  mentionem  iniecit  CAELIUS  AURELIANUS,  cu¬ 
jus  loca  deinceps  adferam,  ut  de  doctrina  UIOCLIS  medica,  utrum  cum  Hippocratis 
plaritis  semper  conveniat,  an  interdum,  et  a  praeceptoris  sententia  recedat,  simul 
Judicium  accuratum  ferri  possit.  Et  is  quidem  acut,  morb.  libr.  I.  c.  i:,  de  phreni¬ 
tidis  cura  agens,  monet  primum,  HIPPOCRATEM  hujus  morbi  nomen  tantum  te¬ 
tigisse  libro,  quem  de  ptisana  ,r*)  scripserit.  Dein  aliquot  loca  partim  e  DIOCLIS 


*)  L.  c.  p,  5i5.  b. 

**)  D-  Hoc  Hippocratis  libro,  cujus  mentionem  saepe  scriptores  antiqui  faciunt,  in  Hippocratis  ope¬ 
ribus  nunc,  hoc  quidem  titulo,  non  compareute,  vide,  quae  ACKERMANNUS  in  FABRIC. 
bibi,  graec.  lib.  II.  c.  a3.  (vol. 'II.  p.  556.  ss  )  disputavit.  Triplici  inscriptione  liber  liic  lauda¬ 
tur  a  CAELIO.  P  raeter  eam,  quae  h.  1.  occurrit  ab  ipso  libri  argumento  petita,  libro  III.  c, 
4.  p,  i8g.  et  pluribus  aliis  in  locis  vocatur  liber,  qyein  Hippocrates  ad  sententias  ;  Cnidias  conscripsit ,  qui 
idem  est  cum  illo  de  ptisana.  Denique  etiam  hunc  ipsum  HIPPOCRATIS  librum  librum  regularem 
appellat  CAELIUS  acut,  morb.  II.  c,  19.  p.  i42,  ad  quem  locum  ALMELOVEEN.  hunc  librum 
periisse  statuit,  erroris  ab  ACKERMANNO  I.  c,  p.  558.  convictus.  Illum  genuinum  quidem,  sed 
vario  modo  corruptum,  HIPPOCRATIS  foetum  esse,  adseruit  etiam  ATHENAEUS  deipnos.  II. 

libro  de  febribus,  partim  ex  altero  de  passionibus  "atqifte  caussis  et  cu¬ 
rationibus  adfert,  quae  quomodo  phrenitidi  medendum  sit,  ostendunt*  Scilicetnon 
solum  ex  brachio  sed  etiam  de  venis,  quae  sub  lingua  sunt,  sanguinem  esse 
detrahendum,  suadet.  —  Longiorem  locum  deprompsit  CAELIUS  ex  eodem  DIO- 
CLIS  opere  libr.  II.  c.  7,  ubi  hunc  ob  curationem  lethargicis  adhibitam  reprehen¬ 
dit,  quippe  qua  prohibeat  demergi  lethargos,  acutissimis  utens  potionibus,  atque 
iugiter  corpns  defricat,  adhibens  etiam  sternutamenta,  quae  Graeci  ptarmica  vo¬ 
caverunt:  et  neque  manifestans,  quas  vocat,  acutas  potiones,  utrum  in  qualitate 
acutas,  ut  est  acetum,  an  officio  usus,  ut  est  celerrima  transvoratio.  Porro 
libr.  II.  c.  29.  p.  i43. »  de  peripneumonicorum  curatione  pluribus  DIOCLEM  tax¬ 
avit  CAELIUS  propterea ,  quod  phlebotomandos  dixerit  et  adhibendum  tempus 
tacuerit ;  dehinc  ventrem  commovendum  existimaverit,  exagitans  atque  exsuccans 
interiora ,  addiderit  etiam  unguentum  naribus  admovendum  et  succum  scamoniae» 
quem  diagrydium  adpellamus  ,  et  helleborum  et  opium  succo  consparsum ,  obsi¬ 
dens  odoramentis  perniciosissimis  caput.  Usque  ad  quintum  diem  mulsum  ex 
aceto  solum  taiulum  praecipit,  excitans  profecto  tumorem,  constrictivae  virtutis 
caussa,  et  immoderata  abstinentia  vires  absumens.  Utitur  etiam  cum  his  potioni¬ 
bus  vexativis,  absinthio  infuso  et  thymo  decoctis:  et  iisdem  dans  quoque  trans¬ 
vorandum  atque  sorbendum  passum  cum  aceto  et  mulso  confecto.  —  Libr.  III. 
c.  4,  DIOCLES  libro,  quo  de  passion.  et  causs.  et  curat,  scripsit,  sangui¬ 
nosos,  inquit,  homines  ex  utroque  brachio  phlebotomandos.  Eos  autem,  qui  mi¬ 
nus  sanguinis  habuerint,  solum  scarificandos*  Tum  felle  taurino  cum  herba  pe¬ 
diculari,  quam  aToitydx  cc/plccv  vocant,  et  nitro  et  cocco  Cnidio,  jugiter  inquit  un¬ 
gendos,  utens  etiam  gargarismatibus  iisdem.  Dat  quoque  sub  lingua  piper  conti¬ 
nendum,  vaporans  spongiis  collum  et  cerotariis  contegens,  praecipiens  aegrum  te¬ 
nuandum,  ultra  quam  fas  est.  —  Ejusdem  libri  c.  8.  p.  213.  DIOCLES  libro, 
quo  de  passion.  atque  causs  atque  curat,  scripsit,  tetanicis  inquit  adhiben¬ 
da  mictoria  medicamina,  quae  appellavit  diuretica:  tum  ventrem  deducendum  at - 


c.  49.  cd,  Scliweigh,  ‘hnroHparyg  tv  rtZ  tt iaavy;,  0  sh  tcu  vj/jilffovg  /usv  vo$sverxit  iV 

iviwv  fcs  k at  oAcv,  qui  locus  addendus  est  iis,  qui  a  FABRICIO  et  AGKERMAMNO  ai iisque,  qui'cen- 
suram  librorum  Hippocraticorum  egerunt,  hac  de  re  sunt  collecti.  Meminit  libri  -repi 
quoque  ALEXAISDR.  APHRGD.  II.  probi.  9,  ad  quem  autem  HIPFOCRATEM  ille  sit  referendus, 
JO.  MEURSIUS  ad  CHALCID.  in  Piat.  Tim.  p,  5,  aeque  se  nescire  fatetur,  ac  quis  scripserit 
illum  xgog  rag  Yivfiix;  yvw^wf,  a  POLLUCE  (o  u  0  m.  X.  c,  a3.)  commemoratum,  • 


que  vacuandam:  dat  etiam  bibendum  passum  aquatum  pueris,  vel  his,  qui  ex 
vulnere  in  passionem  ceciderunt.  Prohibet  etiam  cibum  dari,  et  jubet  ea,  quae 
passione  tenduntur,  vaporari  ct  emolliri.  — -  Ejusdem  libri  c  17.  ubi  de  acuto 
tormento,  quod  Graeci  ileon  apellant,  CAELIUS  exposuit,  alios  in  ea 
versari  opinione,  ut  hunc  ipsum  morbum  cum  chordapso  unum  eundemque  esse 
contendant,  alios  autem  utrumque  mortem  a  se  invicem  distinguere  narrat,  ut 
DIOCLES  libro  de  passio  n.  et  causs.  et"  curat,  scripsit.  ,,  Etenim  tormen¬ 
tum  non  sine  ructationibus  fieri  dixit,  atque  emisso  per  podicem  vento,  sine  ster_ 
eorum  egestione,  ventrem  quoque  non  necessario  durum  fieri  et  clysteris  injectio¬ 
nem  accipere:  doloris  etiam  initium  e  superioribus  magis  accedere.  In  chordapso 
rejicere  aegrotantes,  si  mediocris  fuerit  passio,  humorem:  si  vehemens,  stercora: 
et  neque  injectionem  clysteris  admittere,  ventrem  durum  atque  extentum  jugiter, 
in  orbem  tumoris  sublevatum,  interiores  intestinorum  partes  doloribus  affici,  sto¬ 
machum  quoque  immobilem  ac  fixum,  vel  inflexum  permanere.  “  —  Praeterea 
quoque  multus  est  CAELIUS  in  enarranda  curatione  hujus  tormenti  atque  re¬ 
prehendenda  p.  242.  ss.  DIOCLES  autem  libro,  quo  de  pass.  atque  causs.  et 
curat,  scribit,  phlebotomat  in  passione  constitutos  atque  cataplasmatibus  curat  ex 
polline,  quod  Graeci  wpijv  At mv  vocant,  et  adipe  et  vino  et  faece.  Tunc  praepo¬ 
tat  atque  clysterizat,  ex  abrotani  semine  cum  mulso,  ex  aceto  et  aristolochia  et  cumino 
et  nitro  et  foeniculi  radice  decocta  ex  vino ,  admixta  aqua  marina ,  vel  passo, 
vel  acriore  vino,  sive  lacte  cum  decoctione  lini  seminis,  et  mellis,  et  simili¬ 
us  __  Cap.  21.  p.  2jo.  ostendit  CAELIUS,  quomodo  curandi  sint  cholerici  h 
e.  cholera  adfecti ,  atque  exposita  HIPPOCRATIS  hac  de  re  sententia  subjicit  haec ; 
,,Item  DIOCLES  libro,  quo  de  passio  n.  atque  earum  causs.  et  curat, 
scripsit,  frigerandos  inquit  cholericos,  et  donec  depurgentur,  nihil  eis  accipiendum: 
sed  tunc,  cum  tempus  visum  fuerit,  dandam  frigidam  et  in  vomitum  provocan¬ 
dos:  balanos  etiam  per  podicem  indendos.  At  si  hyems  fuerit,  calida  aqua  uten¬ 
dum:  tum  nigrum  dandum  vinum  cum  polenta,  a. que  provocato  somno  quies¬ 
cendum:  singultui  vero  dicit  absinthium  convenire,  et  ad  solutionem  bubulum 
vel  caprinum  lac,  dimidiae  heminae  quantitate,  cum  papaveris  albi  succi  cyatho- 
dimidio  et  mali  punici  succo.  Scribit  etiam  aliud  curationis  genus,  quo  memorat^ 
cumino  quoque  atque  sale  et  origancf  et  his  similibus  potis  utendum/* —  Praeter  haec 
e  libris  CAELII  de  acutis  morbis  petita,  fragmenta  DIOCLIS,  sexies  adhuc 
idem  liber  de  passio  n.  et  causs.  et  curat,  in  altera  CAELIANI  operis  par¬ 
te,  quae  de  diuturnis  morbis  agit,  commemoratur,  atque  non  solum  comme- 


moratur,  sed  loca  inde  repetuntur  satis  longa  de  epilepsia  *),  de  paralyticorum  cura¬ 
tione  **),  de  venae  sectione  adhibenda  in  sanguinis  profluviis  coercendis  ***) ,  de 
phthisi  f),  de  ischiadicis  ff)  et  denique  de  arthritide  sananda  fft)*  Ex  omnibus 
hisce  locis  efficitur  hoc,  non  nisi  unum  huic  Dioclis  operi  datum  fuisse  titulum,  nec 
illud  in  varios  libros  distributum. 

Denuo  hujus  Commentationis  filum  abrumpendum  est.  Etenim  indicanda  esse 
videtur  caussa,  quae  me  impulit,  ut  illam  ederem.  Scilicet  producendus  et  com¬ 
mendandus  est  Vir  Ornatissimus  atque  Doctissimus , 

GUILIELMUS  CAROLUS  MANN 

Dessaviensis  , 

Medicinae  Baccalaureus  Dignissimus, 

quem,  sive  morum  integritatem,  sive  acerrimum,  quod  addisscendae  arti  medicae 
dicavit,  studium  consideraverim,  meritis  laudibus  condecorandum  esse  censeo.  Cu¬ 
jus  quidem  praeclari  scholae  nostrae  alumni  vitam,  hactenus  transactam,  inprimis 
autem  academicam,  liceat  iisdem  verbis,  quibus  Candidatus  eam  ipse  conscripsit, 
enarrare. 

Natus  sum  Dessaviae  anno  mdccxcvi  patre  Guilielmo  Petro  Mannio,  Celsissi. 
mo  Principi  /  nhaltino  -  Dessaviensi  a  consiliis  camerae,  et  n\atre  Dorothea  Sophia  Wil- 
helmina  e  gente  Pfauiana.  De  patre  optimo  atque  dilectissimo,  quem  ipso  illo  tem¬ 
pore,  quo  ad  hanc  academiam  me  deducere  voluit,  inexorabile  fatum  mihi  eripuit,  uti 
semper  maxima  cum  pietate  dolebo,  ita  de  matre  adhuc  superstite  quam  maxime  lae¬ 
tor,  quae  tantam  meae  educationi  tribuit  curam  atque  sollicitudinem  et  tanto  amore 
me  amplectitur,  ut,  quas  illi  referre  possim  gratias,  haud  video.  Infantilem  aetatem 
inter  paternos  parietes  sub  utriusque  parentis  cura  transegi  usque  ad  septimum  aeta¬ 
tis  annum,  qua  in  discipulorum  numerum  scholae,  quae  in  patria  urbe  floret,  recep- 


*)  Libr.  I.  c.  4,  p.  3lg. 

**)  Libr,  II.  c.  i.  p.  362.  ^  < 

***)  Libr.  eod.  c.  i3,  p.  4l5. 

* 

f)  Ibid.  c.  i4.  p.  4s6. 

■j-f)  Libr.  V.  c.  1.  p.  556. 

Libro  eod.  c.  2.  p,  266,  Sufficiant  haec,  quae  attuli,  loca:  qui  pluribus  opus  habet,  poterit  ea 
ex  iudice  Gaeliauo  haurire, 

tus,  per  undecim  annorum  spatium  optimorum  praeceptorum  VTETHII,  FELDHA- 
mi\  de  MAREESIi,  RI.CHTERI,  LAURENTII,  BORNEMANNiI  et  RJNDSCHERI 
institutione  sum  usus.  Quibus  viris  pro  benevolentia  favorisque  documentis  quam 
plurimis,  quibus  me  ornarunt,  publicas  agendi  gratias  opportunitatem ,  quae  mihi 
nunc  commode  oblata  est,  laetus  arripio.  Sic  praeparatus  anno  mdcccxvi  in  Acade¬ 
miam  Lipsiensem  me  contuli ,  cujus  civibus  a  b.  ROSENMULLERO  ,  t.  t.  Rectore 
Magnifico,  adscriptus  ,  b.  PLATNERl  praelectionibus  ,  logicen,  metaphysicen  alias- 
que  philosophiae  doctrinas  tradentibus  interfui.  In  addiscenda  anatomia  b.  ROSEN- 
MULLER1  et  Praecl.  BOCK1I ,  in  chemia  et  physice  Exc,  GILRERTI ,  in  botanico 
Exc.  SCHWAEGRICHENI,  in  physiologia  Exc.  KUHNII,  et  in  eadem  ac  chirurgia 
Exp.  RUBRI,  in  chemia  et  pharmacia  Exc  ESCHENBACHII  institutione  usus  sum. 
Audivi  et  Exc.  PUCHELTUM  de  pathologia  et  therapia  disserentem,  Exc.  HAA- 
SIUM  phannacologiam  docentem,  Exc.  JOERGIUM  de  arte  obstetricia,  morbis  mu¬ 
lierum  et  deformitat;bus  corporis  nostri  curandis  exponentem.  Baccalaurei  honores 
anno  xvn r  h.  s.  accepi,  examine  feliciter  superato.  Praeterea  sub  111  CLARI,  Exc. 
WENDLERI  et  Exp.  KUHLII  auspiciis  in  regio  instituto  clinico  per  integrum  annum, 
sicuti  in  Exc  PUCHELTI  policlinico  per  annum  integrum  cum  dimidio  aegrotorum 
curam  suscepi,  neque  practicas  institutiones  in  schola  obstetricia  duce  Exc.  JOER- 
GIO  neglexi.  Medicinam  denique  forensem  Exc.  KljHNIUS  privatissime  me  do¬ 
cuit.  Mense  Januario  h.  a.  examen,  quod  vocant  rigorosum,  subii. 

In  quo  cum  Ordini  medicorum  Lipsiensium  optime  satisfecisset,  nihil  omnino 
caussae  aderat,  ob  quam  venia,  summos  in  arte  salutari  honores  adipiscendi,  pri¬ 
vari  posset.  Conscripsit  igitur  dissertationem  devia  ac  ratione,  qa  morbi  simu¬ 
lati  deprehendi  possunt,  quae  majoris,  quod  molitur  ,  operis  de  morborum, 
simulatione  particula  est,  Eam,  me  praeside,  contra  adversarios  publice  proxim  >  die 
Veneris,  qni  est  dies  ri.  mensis  lunii ,  defendet,  Quo  facio  ego  Cancellarii  vicem 
gerens,  pro  ea  ,  quae  mihi  concessa  est ,  muneris  mei  auctoritate,  praeipissa  onpiui;- 
cula ,  desideratam  veniam  Candidato  dabo,  doctoris  in  medicina  ac  chirurgia  jura 
ac  ornamenta  acquirendi. 

Quae  quidem  solemnitas  longe  honorificentior  erit  Candidato ,  si  eam  Rector  aca- 
deraiae  Magnificus,  Principes  Serenissimi,  Comites  Illustrissimi,  Utriusqne  rei  pu¬ 
blicae  Proceres  Gravissimi,  Commilitones  Ornatissimi  Aestumatiseimique  sui  praesentia 
ornare  velint.  Hoc  ut  benevoli  faciant  atque  sic  favoris  illustre  mihi  Ordinique  nieo 
documentum  exhibeant ,  observantissimis  precibus  oro  rogoque. 

P,P.  Festo  S.  S,  Trinitatis.  A.  R.  S.  MDCCCXX, 


